جمهور باشقانی رجب طیب اردوغان شهید مورسی‌یه الله‌دان رحمت دیله‌دی و میصر خالقینا باش ساغلیغی وئردی.
جمهور باشقانی اردوغان مورسی‌نین میصرده چئوریلیشله حاکمیتی اله کئچیرن ظالم سیسی طرفیندن مین‌لرله یولداشی ایله بیرلیکده ایللردیر حبس‌خانادا توتولدوغونو خاطیرلاتدی.
جمهور باشقانی اردوغان دونن آخشام ایستانبولدا ایشتیراک ائتدیگی تدبیرده ایسه دئییب کی، مورسی ایناندیق‌لاری اوغروندا موباریزه آپاردیغی زامان حیاتینی ایتیرن بیر شهیددیر. تاریخ اونون شهادتینه سبب اولان ظالم‌لاری اصلا اونودمایا‌جاق.
قئید ائدک کی، میصرین سابیق پرزیدنتی مورسی 2012-جی ایلده اؤلکه‌ده 5-جی سئچکیله وظیفه‌یه گلن ایلک پرزیدنت اولدو.
میصرین سابیق پرزیدنتی محمد مورسی 3 ژوئیه 2013-جو ایلده سیسی باشچیلیغینداکی میصر سلاح‌لی قوه‌لری‌نین حربی چئوریلیشی نتیجه‌سینده دئوریلمیشدی.
مورسی ایسه چئوریلیشی قبول ائتمه‌دیگینی آچیقلامیش و خالقی چئوریلیشه قارشی مقاومته چاغیرمیشدی.
چئوریلیش‌دن سونرا حبس ائدیلن مورسی 6 ایله یاخیندیر موحاکیمه ائدیلیردی. اونون ساغلیق وضعیتی‌نین خصوصیله سون بیر ایلدیر یاخشی اولمادیغی معلوم ایدی.
